Document ID: 31995R2723

KOMISSION ASETUS (EY) N:o 2723/95,
annettu 24 päivänä marraskuuta 1995,
säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista annetun asetuksen (EY) N:o 2125/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna komission asetuksella (EY) N:o 2314/95 (2), ja erityisesti sen 12 artiklan 1 kohdan,
ottaa huomioon Kiinasta peräisin olevia säilöttyjä sieniä koskevien tariffikiintiöiden avaamisesta 17 päivänä marraskuuta 1995 annetun neuvoston asetuksen (EY) N:o 2690/95 (3) ja erityisesti sen 2 artiklan,
sekä katsoo, että
komission asetuksessa (EY) N:o 2125/95 (4) avataan CN-koodeihin 0711 90 40, 2003 10 20 ja 2003 10 30 kuuluvia säilöttyjä Agaricus-suvun lajien sieniä koskevat yhteisön tariffikiintiöt ja hallinnoidaan niitä; mainitun asetuksen liitteessä I olevassa I sarakkeessa vahvistetaan näiden kiintiöiden määrät ajanjaksolle 1 päivästä heinäkuuta 31 päivään joulukuuta 1995; neuvoston asetuksessa (EY) N:o 2690/95 säädetään kolmen uuden jäsenvaltion liittymisen johdosta 2 200 tonnin kiintiön avaamisesta samoille, Kiinasta peräisin oleville tuotteille samalle ajanjaksolle ja samoin edellytyksin; hallinnollisista syistä vaikuttaa aiheelliselta yhdistää nämä kaksi kiintiötä yhdeksi ainoaksi kiintiöksi, ja tämän vuoksi olisi lisättävä 2 200 tonnin määrä asetuksen (EY) N:o 2125/95 liitteessä I olevaan I sarakkeeseen, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2125/95 liitteessä I olevassa I sarakkeessa luku "0" luvulla "2 200" Kiinaa vastaavassa kohdassa ja luku "26 766" luvulla "28 966" kokonaismäärää vastaavassa kohdassa.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä marraskuuta 1995.

Labels: 3
17
18
6